***Өзiн-өзi тану сабағының жоспары***

Мектеп: Киров НМ Мерзiм: 10.02.2017

Тақырып: Мейірімділік – асыл қасиет

**Құндылық:** Сүйіспеншілік **Қасиеттер:** бәрін жақсы көру, бауырмалдылық, мейірімділік

Мұғалiм: Усеинова М.К. Cынып: 5-9 Оқушылар саны: 17

|  |  |
| --- | --- |
| **Мақсаты:** Балаларға мейірімділік туралы білімдерін кеңейте отырып, сүйіспеншілік құндылығының мәнін ашу.  **Міндеттері:**  **1.Білімділік:** бір-біріне жақсы көзбен қарауға үйрету;  **2.Дамытушылық:** бауырмалдылық сезіміне дағдыландыру;  **3.Тәрбиелік:** мейірімділікке тәрбиелеу; | ***Ресурстар:*** *(құралдар, мәлiметтер)* |
| **Сабақ барысы:**   1. **Ұйымдастыру кезеңi. Амандасу**   **Тыныштық сәтi.** Денелеріңізді түзу ұстап, аяқ- қолды айқастырмай отыруларыңызды сұраймын. Қазір біз **дем алу жаттығуларын жасаймыз**. Біз дем алу жағдайымызға ден қойғанда, біздің ойымызда тынышталады. Демді ішімізге тартқан кезде біз өзімізге тыныштық пен қуанышты ала кіремізде, дем шығарған кезде барлық мазасыздықты шығарамыз.  Қане, дайындалайық. Көзімізді жұмып, арқамызды түзу ұстаймыз, қолды тіземізге қоюға болады.  Дем аламыз, дем шығарамыз......( 9- 10 рет, баяу).  **Үй тапсырмасын тексеру.** Оқушылар достық туралы мақал – мәтелдерді айтады  Жасыл, сары, қызғылт стикерлер арқылы оқушыларды үш топқа бөлу. | ***Сабақ барысын талқылау: Баяу музыка қойылады, оқушылар тыныштық сәтін орындайды.***  ***(3 мин)***  ***(3мин)*** |
| 1. **Дәйексөз.** *Мейірімділікті анадан үйрен*   ***Халық даналығы*** | Балалар дәйексөзді оқиды, бір рет қыздар, бір рет ұлдар, хормен. |
| 1. **Әңгiмелеу (сұхбат).** 2. **«Бұлақ сылдыры» М.Коккозов**   Қиыршық қызыл құм жолаушының бетіне тиеді. Керуеннің шыққанына бірнеше күн болған. Ұзақ жүрістен, ыстықтан, желден шаршаған керуендегілердің бірі ояу,бірі түйе устінде мүлгіп келеді. Қанша күн жүргенін де есептемейді. Бір күні жолай аштықтан, шөлден әбден қалжыраған, ес-түссіз жатқан адам кездеседі.Бірақ керуеннің алды бұл адамға назар аудармай өте береді. Сонда керуеннің соңындағы бір шал түйесінен түсіп, ессіз жатқан адамның қасына барады. Жатқан адам; «Су…»- дейді. Аспан айналып жерге түскендей ыстық, аңызақ желмен сапырылған қиыршық құм сексеуіл түбіне ұйлығады.  Шал торсығын алып,жатқан адамның беті-қолын жуып, су ішкізеді. Әлгі адам есін жиған соң, шал оның алақанына қарап: «Сен менің жауым екенсің. Бірақ шөлде бәріміз туыспыз. Мен қартайдым. Сен жассың, су іште, өмір сүр», дейді де, түйесіне мінгізіп, керуеннің соңынан жіберіпті. «Өзіңіз қайтесіз?»- десе , «Менің демім санаулы»,- дейді шал. Жолаушы керуенді қуып жетуге ентелейді. Ұясына батып бара жатқан күн де адамның жақсылығы зая кетпесін дегендей,ұзақ аялдайды. Бұл кезде жолаушы керуенді қуып жетеді.  Шал ақ матаға оранып, құмға жата кетеді.  Күндер, айлар өтіп керуен кері қайтады. Жолаушыларға шексіз құмның арасынан шалқыған су көрінеді. Таяп келсе, көл жиегі көкорай шалғын, қамыс екен. Керуеншілер шал оранған ақ жамылғыны ғана байқайды. Бұлақтың нәзік сылдыры жүректі сипағандай сезіледі. Бұлақ адамға адамның жақсылық жасаған жерінен пайда болыпты. Нәзік сылдыры жақсылықтың өшпес үні тәрізді.  1.      Шалдың әрекеті туралы не айта аласыңдар?  2.      Сендер солай жасай алар ма едіңдер?  3.      Шалдың жасаған жақсылығы қандай жақсылық боп оралды?  4.      Сендер айналадағы  жақсылық жасаған адамдарды білесіңдер ме?  5.      Өздерің  жақсылық жасаған кездеріңді айтып беріңдер?  **Бейнеролик. Мейірімділік – әлемді құтқарады**  Мейірімді болуға …. (болады),               Кешірімді болуға …. (болады),  Қатыгез  болуға …. (болмайды),              Тәртіпті болуға …. (болады),  Әдепті болуға …. (болады),                     Ұрысқақ болуға…. (болмайды),  Сыпайы болуға …. (болады),                   Қайырымды болуға …. (болады),  Бұзық болуға …. (болмайды),                  Бауырмал болуға …. (болады),  Ақылды болуға ….. (болады),                  Мақтаншақ болуға …. (болмайды),  Шыншыл  болуға …. (болады),                Арам болуға …. (болмайды),  Маман болуға …. (болады),                     Жаман болуға …. (болмайды),  Айтпақшы,                                             Жаман болуға ….! (болмайд | Оқушыларға мәтінді мазмұндау. Оқушылар сұрақтарға жауап береді.  10 мин |
| 1. **Шығармашылық жұмыс, топтық жұмыс.**   **I-топ:Өлең жолдарын құрастыру**  «Мейірімділік» өлеңі  Мейірімділік – ғажайып өмір есігі,  Мейірімді болсаң – сазды әуенмен тербетілер бесігің.  Ашық болсын мұқтаждарға көңілің мен есігің,  Мейірімсіз болсаң, алладан болмас кешірім.  Қол ұшын бер жетімдерге жылаған,  Қайтарма қолын, ананың көмек сұраған.  Оу, адамзат, сіңірген бойға мейірімді,  Өтініп соны, сіздерден әркез сұранам.  Мейірімді ізде, таза, аңғал жүректен,  Селт еткізіп сезімді бойда дір еткен.  Мейірім ана бойында сіңірген бойға, мойында,  Өмірге мына жылылықпен гүл еккен.  **II-топ:** Постер «Мейірімділік – асыл қасиет»  **III- топ Ойлан тап  «Мақалды аяқта»**  Оқушыларға мақалдар оқылады сол мақалдың ойын жалғастыру қажет.  1.Мейірімділікті  (анадан)үйрен  2. Мейірімділік – (жүректен), мейірімсіздік - білектен.  3. Көп тыңда, аз (сөйле.)  4. (Кішіпейілділік )- кісінің көркі.  5.Ұлық болсаң – (кішік )бол. | 16 мин |
| 1. **Үй тапсырмасы. «Мейірімді баламын» эссе** | 1 мин |
| **Топпен ән айту. Мейірімді болайықшы бауырлар**  Сөзі: Серік Қалиев  Әні:Құрмаш Маханов  Көктем етіп көркейтсе де маңайын,  Көріп жүрміз өкпешілдің талайын,  Өшігуді қояйықшы өзгеге,  **Кешірімді болайықшы, ағайын!**  Көк нөсерін көл етсе де жауындар,  Көк пен жерді сел етсе де дауылдар,  Пейілдерді пенделікпен тарылтпай,  **Мейірімді болайықшы, бауырлар!**  Болашаққа қол ұстасып барайық,  Ақиқаттың ауылын іздеп табайық,  Кішірейіп кетпес ғазиз басымыз,  **Кішіпейіл болайықшы, халайық!**  Ел болғанмен емеспіз ғой онша көп,  Сонда дағы бөлінумен шаршап ек,  Өзімізге қалайтұғын нәрсені,  **Тілейікші өзгеге де болса деп.**  Ұлттың қамын жүректермен ұғынып,  Жұрттың жүгін көтерейік жұмылып,  Қаратайық Құбылаға жүздерді,  **Таратайық адамзатқа жылылық!** | 3мин |
| **Соңғы тыныштық сәтi.** Баяу музыка қосылады.  - Көзімізді жұмып, тыныштықта бүгінгі сабақты есімізге түсірейік. Бүгінгі сабақтан алған қасиеттерімізді жүрегімізге жеткізіп, сақтайық. Енді көздеріңді ашсаңдар да болады. | 2 мин |